หลังจากช่วยตัวเองรู้สึกปวดปัสสาวะ พอปัสสาวะเสร็จรู้สึกว่าเหมือนมีปัสสาวะค้างอยู่ พอผ่านไป 1 วันรู้สึกเหมือนมีปัสสาวะค้างตลาดเวลา รู้สึกเหมือนปัสสาวะจะเล็ดออกแต่จริงๆไม่ได้เล็ด ตอนปัสสาวะก็ปกติดีแต่พอเสร็จเหมือนปัสสาวะไม่สุด
สวัสดีค่ะ อาการรู้สึกเหมือนมีปัสสาวะค้างที่อวัยวะเพศตลอดเวลา ปัสสาวะได้ไม่สุด อาจเกิดจาก การมีท่อปัสสาวะอักเสบหรือติดเชื้อที่ในเพศชายมักสัมพันธ์กับโรคติดต่อทางเพศสัมพันธ์เช่นหนองในแท้ หนองในเทียม อาจมีหนองปนกับปัสสาวะได้ สาเหตุอื่นๆเช่นกระเพาะปัสสาวะอักเสบ กรวยไตอักเสบที่เป็นภาวะที่พบได้ค่อนข้างน้อยในเพศชาย หรือมีท่อปัสสาวะที่บาดเจ็บจากการกระแทก การใส่หรือถอดสายสวนปัสสาวะ ถ้าอายุมาก อาจนึกถึงภาวะต่อมลูกหมากโตได้ในเบื้องต้นดื่มน้ำมากๆ ไม่กลั้นปัสสาวะ งดการมีเพศสัมพันธ์ไปก่อน หากยังมีอาการปัสสาวะเล็ด หรือปัสสาวะไม่สุดอยู่ตลอด เจ็บปวดเวลาปัสสาวะ มีหนองไหลจากท่อปัสสาวะร่วมด้วย ควรไปพบแพทย์เพื่อตรวจหาสาเหตุที่แน่ชัดต่อไปค่ะ